**Referat**

|  |
| --- |
| **Møde:** Sundhedsdirektørernes Forretningsudvalg**Tid**: Mandag den 19. september 2016, kl. 8.00-10.30**Sted:** Regionshuset, mødelokale D**Deltagere:** Bente Graversen, Carsten Kaalbye, Lone Becker, Rikke Albrektsen, Haukur Thorsteinsson, Peter Hvid Paulsen, Maria Thorsager (på dele af mødet deltager derudover fra Region Nordjylland direktør Dorte Stigaard og afdelingschef Peter Larsen samt sekretariatschef for TeleCare Nord Tina Heide og projektleder Kuno Kudajewski)**Afbud:** Ingen afbud |

*På første del af mødet (kl. 8.00-ca. 8.30) deltager Dorte Stigaard, Peter Larsen samt TeleCare Nords sekretariatschef Tina Heide og projektleder Kuno Kudajewski i behandlingen af punkter vedrørende TeleCare Nord Hjertesvigt; dagsorden og referat til denne del af mødet udsendes separat af Telecare Nord sekretariatet.*

*Kl. ca. 8.30-8.55 deltager Dorte Stigaard og Peter Larsen derefter i behandlingen af punkt 1 nedenfor.*

# Drøftelser mellem Sundhedsdirektørernes Forretningsudvalg og repræsentanter fra Region Nordjylland

1. **Ansøgning til national pulje om sundhedshuse**

Der er afsat i alt 800 millioner kr. i perioden 2017 – 2020.  Puljen forventes udmøntet ultimo 2016. Der ønskes en gensidig orientering om, hvilke overvejelser der er i forhold til proces for ansøgninger til den nationale pulje.

1. **Rammeaftale på kronikerområdet**

Regionen ønsker at orientere om, at der igangsættes et samarbejde mellem hospitalerne, PLO og Almen praksis, med henblik på at følge op på kronikerområdet. Der ønskes på den baggrund en drøftelse af kommunernes perspektiver på samarbejdet.  **Se bilag 1.**

## Træning i stedet for operation

På møde mellem sundhedsdirektørernes forretningsudvalg og regionen d. 13. juni 2016 blev sag vedr. Træning før operation drøftet som opfølgning på DAS behandlingen af sagen d. 13. maj 2016. Baggrunden for drøftelsen var en usikkerhed fra kommunal side om, hvorvidt DAS-drøftelsen var sket på et tilstrækkeligt oplyst grundlag. Det blev aftalt at få sagen belyst og så behandle sagen igen fælles, før det vurderes, om DAS skal behandle sagen igen

## SATS-pulje ansøgning vedr. svækkede ældre

Sundhedsstyrelsen har fremsendt tilsagn på SATS-pulje ansøgning vedrørende svækkede ældre. Region Nordjylland har fået bevilliget 8,2 mio. ud af de 12,5 mio. kr., vi søgte om. Alle kommuner er inviteret til møde i september 2016, og der ønskes en drøftelse af proces herfra.

## Mødeplanlægning 2017

Der ønskes en kort drøftelse af ønskerne for mødeafholdelse i 2017.

***Referat:***

1. *Ansøgning til national pulje om sundhedshuse: Der var enighed om at afvente puljeopslaget inden yderligere foretages.*
2. *Rammeaftale på kronikerområdet: Region Nordjylland og PLO har aftalt, at der i tillæg til den organisering, som er aftalt i Rammeaftalen for kronikerområdet, oprettes sygdomsspecifikke fora til opfølgning på kronikerområdet. Kommunalt er man fortsat af den holdning, at man ikke ønsker at indgå i disse fora. Såfremt der opleves konkrete problemstillinger, som skal håndteres i fællesskab, kan disse problemstillinger bringes op af den pågældende part. Kommunalt blev det understreget, at beslutninger på kronikerområdet, der kan påvirke kommunerne, ikke kan træffes i regionens sygdomsspecifikke fora.*
3. *Træning i stedet for operation: Vedrørende træning i stedet for operation er kommunerne ikke i kraft af visitationsretningslinjen forpligtet til at oprette kommunale tilbud om træning i stedet for operation for borgere med knæartrose. Eftersom der er tale om en ”kan-opgave”, er det som udgangspunkt op til de enkelte kommuner at fastlægge et serviceniveau på området. Dette kan muligvis give en problemstilling i forhold til praktiserende lægers henvisning til sådanne tilbud. Der blev drøftet forskellige overordnede udfaldsrum, herunder muligheden for varierende kommunale serviceniveauer eller håndtering som opgaveoverdragelsessag. Dialogen vedrørende området er endnu ikke afsluttet, da der var behov for at overveje den mest hensigtsmæssige løsning.*
4. *SATS-puljeansøgning vedr. svækkede ældre: Det blev aftalt, at Sundhedskoordinationsudvalget på møde 29. september 2016 orienteres om, at der er bevilget SATS-puljemidler til projektet.*
5. *Mødeplanlægning 2017: Pga. forventning om fremadrettet deltagelse fra PLO’s Charlotte Lønskov i behandlingen af TeleCare Nord-punkter placeres møderne i 2017 om eftermiddagen. Der stiles fortsat efter fælles møder ca. hver anden måned.*

**Punkter til behandling i Sundhedsdirektørernes forretningsudvalg:**

# Kronikerindsats i kommunerne (afrapportering fra arbejdsgruppe)

På møde i Sundhedsdirektørernes forretningsudvalg d. 9. november 2015 blev det besluttet at nedsætte en kommunal gruppe til at se på monitorering på kronikerområdet. Arbejdsgruppen har nu fremsendt deres afrapportering til behandling i forretningsudvalget og på mødet vil medlem af arbejdsgruppen Jannie Claudius Jakobsen fra Aalborg kommune deltage og præsentere materialet **(se bilag 2 og 3).**

Arbejdsgruppens afrapportering er opdelt i 2 separate præsentationer med udgangspunkt i de konkrete mål, der er formuleret i Sundhedsaftalen 2015-2018:

Af den politiske sundhedsaftale 2015-2018 (side 7) fremgår målene således som følgende:

* At der fra 2016 sker en stigning i antallet af borgere, der henvises fra sygehuse og almen praksis til kommunale forebyggelses- og rehabiliteringstilbud. Målet er, at 85 % af de borgere, som henvises til et forebyggelsestilbud- eller rehabiliteringstilbud, starter i tilbuddet
* At de borgere, der henvises til kommunale forebyggelses- og rehabiliteringstilbud, starter og fuldfører tilbuddet. I aftaleperioden skal der udvikles måltal for fuldførelsen af tilbud
* At der kan påvises en effekt af borgerens deltagelse i et forebyggelses- eller rehabiliteringstilbud

I bilaget præsenteres således afrapporteringen, der forholder sig til de 2 første mål i sundhedsaftalen omhandlende aktiviteten for den kommunale rehabilitering af kronisk syge borgere. Ultimo 2016 præsenteres anden del af afrapporteringen, der vedrører udvikling af måltal for fuldførelsen af rehabiliteringstilbud, samt udvikling af relevante fælles effektmål for rehabilitering.

Med henblik på at kunne følge op på de 2 første mål i sundhedsaftalen har arbejdsgruppen fokuseret på at identificere fælles definitioner af de centrale begreber; henvist, påbegyndt og gennemført, således at en fælles dataindsamling på disse begreber er sammenlignelig og retvisende for forskelle mellem kommunernes aktivitet.

Endvidere er der udviklet en fælleskommunal indsatsteori, der beskriver de fællestræk, der er mellem kommunernes indsatser, samt den logiske sammenhæng i indsatserne i relation til målgruppen, selve indholdet i tilbuddet, løbende aktivitetsopgørelser samt opfølgning og evaluering.

Endelig præsenteres også et forslag til indhold og form af den løbende afrapportering til Region Nordjylland som opfølgning på sundhedsaftalens mål.

**Indstilling:** Arbejdsgruppen vedrørende fælleskommunal monitorering af kronikerindsatsen i Region Nordjylland indstiller, at Sundhedsdirektørernes Forretningsudvalg godkender 1. afrapportering.

***Referat:***

*Jannie Claudius Jakobsen præsenterede arbejdsgruppens første afrapportering (en afrapportering om målsætninger og effektmål følger senere). Formålet med arbejdet har overordnet set været at sikre et sammenligneligt datagrundlag på tværs af kommunerne i forhold til aktivitetsopfølgninger samtidig med, at det har været vigtigt at give mulighed for at følge op på eksempelvis baggrunden for, at borgere ikke gennemfører et tilbud.*

*Det blev bemærket, at der i forhold til det fremadrettede arbejde med effektmål kunne ses på kortsigtede ændringer i tilknytningen i til arbejdsmarkedsområdet (eksempelvis i relation til sygedagpenge, flexjob etc.). Derudover var der ros til afrapporteringen, som blev godkendt.*

1. **Opfølgning på fælles møde med regionen**

Der ønskes en kort drøftelse af det netop afholdte møde med Dorte Stigaard og Peter Larsen. Hvad giver drøftelserne anledning til, og hvad skal der arbejdes særligt videre med?

***Referat:***

*Der blev kort fulgt op på ovenstående punkt 1.*

1. **Status på forhandlinger vedrørende decentrale aftaler om sygebesøg og samtaleterapi**

Der gives en mundtlig status på forhandlingerne med PLO Nordjylland og Region Nordjylland vedrørende decentrale aftaler for sygebesøg og samtaleterapi.

***Referat:***

*Der blev givet en kort status på forhandlingerne vedrørende sygebesøg og samtaleterapi.*

1. **Planlægning af Sundhedspolitisk Dialogforum 14. oktober 2016 (opfølgning på status)**

Planlægningen af Sundhedspolitisk Dialogforum d. 14. oktober 2016 er gået ind i den sidste fase og der følges op på eventuelle udeståender inden arrangementet i oktober.

***Referat:***

*Det endelige program til Sundhedspolitisk Dialogforum udsendes i uge 38.*

*Det blev foreslået, at Anders Broholm, i sit indledende oplæg på Sundhedspolitisk Dialogforum 14. oktober 2016, kan foreslå muligheden for at udarbejde en kommunal ”politisk statement” for sundhedsområdet, som bl.a. kan pege frem mod den næstkommende sundhedsaftale samt danne basis for emner til kommende sundhedspolitiske dialogfora.*

1. **Eventuelt**

***Referat****: Kontaktudvalget drøfter den 23. september 2016 lægedækning. Der sendes en orientering til sundhedsdirektørerne om dette.*

1. **Næste møde**

Næste møde er planlagt til d. 10. oktober 2016 kl. 8.30-10.30.

Principper for mødeplanlægning 2017 i Sundhedsdirektørernes forretningsudvalg drøftes.

***Referat:*** *Mødeplanlægning for 2017 blev drøftet under punkt 1.*